Web Development for Beginners

Tento študijný plán vás naučí základy web developmentu, vysvetlí vám základné vlastnosti a funkcie programovacích jazykov, ukáže najpoužívanejšie vývojárske prostredia a dá vám príklady, ako vytvoriť web prístupnejší pre znevýhodnených ľudí.

Študijný plán sa skladá z 2 modulov: **Introduction to programming** a **Learn the basics of web accessibility.** Na konci každého modulu sa nachádza krátky test, ktorý overí vaše vedomosti ktoré ste sa mali naučiť počas modulu.

[**Introduction to programming**](https://docs.microsoft.com/sk-sk/learn/modules/web-development-101/introduction-programming/) je modul, v ktorom si prejdete základné termíny problematiky. Zistíte, čo je programovanie, dozviete sa niečo o programovacích jazykoch, častiach programu, aké prostredia sa využívajú na vytváranie programov a iné. Skladá sa z 10 častí vrátane úvodu, testu a sumáru.

V moduli [**Learn the basics of web accessibility**](https://docs.microsoft.com/sk-sk/learn/modules/web-development-101/accessibility/)sa dostanete k dôležitej téme: ako vytvoriť web, aby bol dostupný aj pre znevýhodnených ľudí, ako napríklad s poruchou čítania apod. Dozviete sa, aký nástroj títo ľudia používajú a ako im zle nadizajnovaná a naprogramovaná web stránka dokáže pokaziť ich zážitok z web stránky a častokrát znemožniť akúkoľvek navigáciu. Naučíte sa, akým prvkom sa vyvarovať, aké prvky web stránky sú naopak dôležité, aké nástroje vám umožnia skontrolovať a následne ohodnotiť vašu web stránku z pohľadu prístupnosti. Samotný modul sa skladá zo 7 častí vrátane úvodu, testu a sumáru.